cyanic-selkie/wikianc huggingface dataset:
মূলগ্রাম
পরিচিতি
গ্রামটি বৈঁচি স্টেশন থেকে ৪ কিলোমিটার দূরে।
জনসংখ্যা
২০১১ আদমশুনানি অনুসারে এই শহরটির জনসংখ্যা ৮১৩। এখানে গড় স্বাক্ষরতার হার ৭৯.১৩%।
বিশেষত্ব
এই গ্রামটি কালীপূজার জন্য বিখ্যাত।
নাগরিকত্ব
নাগরিকত্ব বা নাগরিকতা হল কোনো সার্বভৌম রাষ্ট্র বা জাতির একজন আইনস্বীকৃত সদস্য হিসেবে পাওয়া কোনো ব্যক্তির পদমর্যাদা। অন্যভাবে যেকোন অঞ্চলের অধিবাসীর সে অঞ্চলে বসবাস করার স্বীকৃতি ও তা স্বরূপ যেসব সুবিধা ও দায়িত্ব বর্তায় তার সামষ্টিকরূপকে নাগরিকতা বলে। একজন ব্যক্তির একাধিক নাগরিকত্ব থাকতে পারে। যদি কোনো ব্যক্তির কোনো দেশেরই নাগরিকত্ব না থাকে তবে তাকে রাষ্ট্রহীন বলা যায়। যখন কেউ রাষ্ট্রের সীমানায় অবস্থান করে এবং তার নাগরিকত্ব সম্পর্কে কোনো স্পষ্ট ধারণা পাওয়া যায় না তখন তাকে বলা হয় বর্ডার-ল্যান্ডার।
ইংরেজিতে জাতীয়তাকে প্রায়শই নাগরিকত্বের সমার্থক হিসেবে ধরা হয়, বিশেষ করে আন্তর্জাতিক আইনে। যদিও কখনো কখনো এই শব্দটি দ্বারা কোনো একটি জাতির সদস্য হিসেবেও বোঝানো হয়ে থাকে। কিছু কিছু দেশ, যেমন, মার্কিন যুক্তরাষ্ট্র বা যুক্তরাজ্যে নাগরিকত্ব এবং জাতীয়তা ভিন্ন অর্থ প্রকাশ করে।
নাগরিকত্ব নির্ধারণ
প্রত্যেক দেশেরই নিজস্ব নীতি, বিধান এবং মানদন্ড রয়েছে যার মাধ্যমে একজন ব্যক্তিকে নাগরিক হিসেবে আখ্যায়িত করা যায়। একজন ব্যক্তিকে কয়েকটি বিষয়ের ভিত্তিতে নাগরিক হিসেবে অভিহিত করা যায় বা তাকে নাগরিকত্ব দেয়া যায়। সাধারণত একজন ব্যক্তি জন্মের মাধ্যমে সরাসরি একটি দেশের নাগরিক হয়ে যায়, আর অন্যান্য বিষয়গুলোর ক্ষেত্রে আবেদন করার প্রয়োজন পড়ে।
নগররাষ্ট্র
অনেক চিন্তাবিদ নাগরিকত্বের ধারণার উৎস হিসেবে প্রাচীন গ্রিসের নগররাষ্ট্রকে নির্দেশ করেন।অনেক
মাই হিরো ইজ ইউ
মাই হিরো ইজ ইউ হলো ইন্টার-এজেন্সি স্ট্যান্ডিং কমিটি (আইএএসসি) রেফারেন্স গ্রুপ অন মেন্টাল হেলথ অ্যান্ড সাইকোসোশ্যাল সাপোর্ট ইন ইমার্জেন্সি সেটিংস (আইএএসসি এমএইচপিএসএস আরজি) কর্তৃক প্রকাশিত একটি শিশুদের গল্পের বই। এই বইয়ের লক্ষ্য হল কোভিড-১৯ সংক্রান্ত মানসিক চাপ এবং উদ্বেগ মোকাবেলায় ছোট বাচ্চাদের সহায়তা করা। বিশ্ব স্বাস্থ্য সংস্থা আনুষ্ঠানিকভাবে ৯ এপ্রিল, ২০২০ এ বইটি চালু করেছে। বইটি বিনামূল্যে পাওয়া যায় এবং এর অনলাইন সংস্করণ রয়েছে।
পটভূমি
প্রকল্পটি ১০৪টি দেশের বাবা-মা, পরিচর্যাকারী, শিক্ষক এবং শিশু ছাড়াও আইএএসসি এমএইচপিএসএস আরজি-এর সদস্য সংস্থাগুলির বৈশ্বিক, আঞ্চলিক এবং দেশ-ভিত্তিক বিশেষজ্ঞদের দ্বারা সমর্থিত ছিল। কোভিড-১৯ মহামারী চলাকালীন শিশুদের মানসিক স্বাস্থ্য এবং মনোসামাজিক চাহিদাগুলি মূল্যায়ন করতে আরবি, ইংরেজি, ইতালিয়, ফরাসি এবং স্প্যানিশ ভাষায় একটি বিশ্বব্যাপী সমীক্ষা বিতরণ করা হয়েছিল৷ সমীক্ষার ফলাফলগুলি ব্যবহার করে গল্পের মাধ্যমে সম্বোধন করা বিষয়গুলির একটি কাঠামো তৈরি করা হয়েছিল। বইটি কোভিড-১৯ দ্বারা প্রভাবিত বেশ কয়েকটি দেশের শিশুদের কাছে গল্প বলার মাধ্যমে শেয়ার করা হয়েছে। তারপরে গল্পটি পর্যালোচনা এবং হালনাগাদ করার জন্য শিশু, পিতামাতা এবং পরিচর্যাকারীদের কাছ থেকে প্রতিক্রিয়া নেওয়া হয়েছিল। বিশ্বব্যাপী ১,৭০০ জনেরও বেশি শিশু, পিতামাতা, পরিচর্যাকারী এবং শিক্ষকেরা কীভাবে কোভিড-১৯ মহামারী মোকাবেলা করছেন তা ব্যক্ত করে ইনপুট প্রদান করেছেন।
অনুবাদ এবং অভিযোজন
বর্তমানে ১৩৫টিরও বেশি ভাষায় বইটির অনুবাদ অনলাইনে প্রকাশিত আছে। এনজিও, আন্তর্জাতিক সংস্থা, বিশ্ববিদ্যালয় এবং সরকার বিভিন্ন ফরম্যাট এবং ভাষায় এর থেকে অনুপ্রাণিত অন্যান্য পণ্য তৈরি করেছে। গল্পের বইটি অডিও ফাইল, ইউটিউব মুভি, ব্রেইল ট্রান্সক্রিপ্ট, রেডিও সম্প্রচার এবং শিক্ষাগত উপকরণ হিসেবেও প্রকাশিত হয়েছে।
আর্ঘান্দাব জেলা
আর্ঘান্দাব জেলা (পশতু/) আফগানিস্তানের কান্দাহার প্রদেশের কেন্দ্রীয় অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটি পশ্চিমে পাঞ্জাব ও খাকরেজ জেলার সীমানা বরাবর অবস্থান করছে, এছাড়াও উত্তর ও পূর্বে শাহ ওয়ালী কোট জেলা এবং পূর্ব ও দক্ষিণে কান্দর জেলা রয়েছে।
২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৫৪,৯০০ জন এর মত। জেলাটির কেন্দ্রীয় শহর কান্দাহারের উত্তর-পশ্চিমে অবস্থিত। আর্ঘান্দাব নদীটি জেলা শহরে পশ্চিমে জেলার মধ্য দিয়ে প্রবাহিত হয়ে থাকে এবং হেলমান্দ ও আর্ঘান্দাব উপত্যকা কর্তৃপক্ষ কর্তৃক কৃষিক্ষেত্রে সেচ ব্যবস্থা পরিচালিত হয়। জলবায়ু, নদী এবং সেচ দিয়ে অধিবাসীরা বিভিন্ন ধরনের উৎপাদনের ক্ষেত্রসমূহ একত্রিত করে থাকেন। এই অঞ্চলের অধীনস্থ কৃষি ফসলগুলি মধ্যে রয়েছে, ডালিম, আঙ্গুর, আলুবোখারা এবং গাঁজা।
দেলদুয়ার জমিদার বাড়ি
ইতিহাস
দেলদুয়ার জমিদার বাড়িটি অনেকের কাছে নর্থ হাউজ নামেও পরিচিত। তবে জমিদার বাড়িটি কবে বা কখন প্রতিষ্ঠিত হয়েছে সে সম্পর্কে কোনো তথ্য পাওয়া যায়নি। আমরা সচারচর দেখে থাকি বা জানি যে, বেশীরভাগ জমিদাররাই ছিলেন হিন্দু ধর্মাবলম্বী। কিন্তু এই জমিদররা ছিলেন ইসলাম ধর্মাবলম্বী। যাদের পূর্ব পুরুষরা এখানে আফগানিস্তান থেকে এসেছেন। জমিদার বাড়ির প্রতিষ্ঠাতা হলেন ফতেহদাদ খান গজনবী লোহানি। জমিদার বংশধররা তাদের পূর্ব পুরুষ আফগানিস্তানের গজনী থেকে আসার কারণে তাদের নামের শেষে গজনবী লোহানি খেতাবটি ব্যবহার করতেন। জমিদার বাড়ির জমিদারদের মধ্যে দুজন ছিলেন খুবই আলোচিত স্বনামধন্য জমিদার। যারা ছিলেন দানবীর, উচ্চশিক্ষিত ও ব্যবসায়ী। তারা হলেন স্যার আবদুল করিম গজনভি এবং স্যার আবদুল হালিম গজনভি। আব্দুল হাকিম খান গজনবী ও করিমু নেসা খানম চৌধুরানীর সন্তান ছিলেন তারা দুইজন। তাদের মাতা করিমুন নেসা ছিলেন বাঙালি নারী জাগরণের অগ্রদূত ও কবি বেগম রোকেয়ার বোন। তখনকার সময় তারা ছিলেন উচ্চ শিক্ষিত।
জমিদার স্যার আবদুল করিম গজনভি ১৮৭২ সালে জন্মগ্রহণ করেন। তিনি ইংল্যান্ড এবং জার্মানিতে পড়ালেখা করেন। ১৮৯৪ সালে তিনি জমিদারির দায়িত্ব গ্রহণ করেন। এছাড়াও তিনি ব্রিটিশ ভারত শাসনামলে ব্রিটিশ সরকারের দুইবার মন্ত্রী হয়েছিলেন এবং ব্রিটিশ সরকারের কাছ থেকে নাইট ও নবাব বাহাদুর উপাধিতে ভূষিত হন ১৯২৮ ও ১৯৩৩ সালে। তিনি ইংরাজী ভাষায় তিনটি বই লিখেন। বইগুলোর নাম হলো - Pilgrim traffic to hejaz and Palestine, Muslim education in Bengal ও The diearkiyal education in Bengla. তিনি ১৯৩৯ সালে মারা যান।
জমিদার স্যার আবদুল হালিম গজনভিও বড় ভাই জমিদার স্যার করিম গজনবীর মতই ছিলেন উচ্চশিক্ষিত। তিনি ১৮৭৬ সালে জন্মগ্রহণ করেন। তিনি ব্যবসা ও রাজনীতির সাথে জড়িত ছিলেন। তিনি ইন্ডিয়া স্টিমশিপ কোম্পানির চেয়ারম্যান ও কলকাতার মুসলিম চেম্বার অব কমার্স এবং ইন্ডিয়া চেম্বার অব কমার্সের সভাপতি হিসেবে দায়িত্ব পালন করেন। এছাড়াও তিনি The Musolman এবং The Star of India পত্রিকার প্রকাশের সাথে জড়িত ছিলেন। স্যার আব্দুল হালিম গজনবীও বড় ভাইয়ের মত ব্রিটিশ সরকারের কাছ থেকে ১৯৩৫ সালে নাইট উপাধি পান। মৃত্যুর চার বৎসর আগে তিনি কলকাতা থেকে দেলদুয়ার জমিদার বাড়িতে ফিরে আসেন এবং সেখানেই ১৯৫৩ সালে মৃত্যুবরণ করেন। ১৯৪৭ সালে দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিরও সমাপ্তি ঘটে।
জমিদার বাড়ির অবকাঠামো
চারদিক দিয়ে দেয়ালবেষ্টিত একতলা বিশিষ্ট জমিদার বাড়িটি ঔপনিবেশিক স্থাপত্যশৈলীর আদলে তৈরি করা। জমিদার বাড়ির সামনের দিকে রয়েছে পারিবারিক কবরস্থান। পূর্ব-দক্ষিণ কোনে রয়েছে একটি মসজিদ। পূর্ব পাশে বসার জন্য রয়েছে লোহার গার্ডেন চেয়ার, গোল টেবিল এবং পাশেই রয়েছে কৃত্রিম পানির পেয়ারা। বাড়ির পিছন দিকে রয়েছে আম বাগান এবং বাগানের মাঝখানে রয়েছে টালির দোতালা শেড। ধারণা করা হয় এটি ছিল বাড়ির মহিলাদের জন্য আড্ডাখানা।
বর্তমান অবস্থা
অন্যান্য জমিদার বাড়ির মত এই জমিদার বাড়িটি পরিত্যক্ত বা অবহেলা অযত্নে নেই। জমিদার বাড়িটি দেখাশুনা করার জন্য একজন কেয়ারটেকার আছেন। তাই এখনো জমিদার বাড়িটি আগের মতই ভালো অবস্থায় আছে।
যোগাযোগব্যবস্থা
ঢাকা মহাখালী থেকে টাঙ্গাইল জেলায়। তারপর সেখান থেকে দেলদুয়ার উপজেলায়। সেখানেই দেলদুয়ার জমিদার বাড়িটি অবস্থিত।
ভিএফএল বোখুম
ভেরাইন ফুর লাইবেসুবুঙ্গেন বোখুম ১৮৪৮ ফুসবালগেমাইনশাফট (VfL Bochum, ; সাধারণত ভিএফএল বোখুম নামে পরিচিত) হচ্ছে বোখুম ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লিগ বুন্দেসলিগায় প্রতিযোগিতা করে। এই ক্লাবটি ১৮৪৮ সালের ২৬শে জুলাই তারিখে প্রতিষ্ঠিত হয়েছে। ২৬,০০০ ধারণক্ষমতাবিশিষ্ট রুরস্টাডিওনে ডি উনাবস্টাইগবারেন নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় টমাস লেচ এবং সভাপতির দায়িত্ব পালন করছেন হান্স-পিটার ভিলিস। বর্তমানে ফরাসি মধ্যমাঠের খেলোয়াড় অতোঁনি লসিলা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভিএফএল বোখুম এপর্যন্ত ৬টি শিরোপা জয়লাভ করেছে; যার মধ্যে চারটি ২. বুন্দেসলিগা এবং দুইটি রেগিওনাললিগা পশ্চিম শিরোপা রয়েছে। অন্যদিকে, আন্তর্জাতিক প্রতিযোগিতায়, ভিএফএল বোখুমের সেরা সাফল্য হচ্ছে ১৯৯৭–৯৮ উয়েফা কাপের তৃতীয় পর্বে পৌঁছানো; যেখানে তারা এএফসি আয়াক্সের কাছে ৬–৪ গোলের ব্যবধানে পরাজিত হয়েছিল। মাইকেল লামেক, লটার ভোয়েল্ক, ভাল্টার অসভাল্ড, উভে ভেগমান এবং হান্স-ইয়োয়াখিম আবেলের মতো খেলোয়াড়গণ ভিএফএল বোখুমের জার্সি গায়ে মাঠ কাঁপিয়েছেন।
ইতিহাস
ক্লাব প্রতিষ্ঠার প্রায় ১২৩ বছর পর, ১৯৭১–৭২ মৌসুমে ভিএফএল বোখুম প্রথমবারের মতো জার্মানির পেশাদার ফুটবলের শীর্ষ স্তর বুন্দেসলিগায় অংশগ্রহণ করতে সক্ষম হয়েছিল। ১৯৭১ সালের সালের ১৪ই আগস্ট তারিখে, বুন্দেসলিগায় ক্লাব ইতিহাসে নিজেদের প্রথম ম্যাচে হেরমান এপেনহফের অধীনে ভিএফএল বোখুম আইন্ট্রাখট ব্রাউনশভাইগের বিরুদ্ধে ১–০ গোলের ব্যবধানে জয়লাভ করেছিল। ১৯৭১–৭২ বুন্দেসলিগায় ভিএফএল বোখুম ১৪টি জয় এবং ৬টি ড্রয়ে সর্বমোট ৩৪ পয়েন্ট অর্জন করে পয়েন্ট তালিকায় ৯ম স্থান অর্জন করেছিল, যেখানে হান্স ভালিৎসা ২২টি গোল করে লিগে ভিএফএল বোখুমের হয়ে সর্বোচ্চ গোলদাতা হয়েছিলেন।
লুইস অম্ল ও ক্ষার
রসায়নে অম্ল ও ক্ষারকে সংজ্ঞায়িত করার জন্য অন্যতম পদ্ধতি হল লুইস পদ্ধতি। এই পদ্ধতি অনুসারে যারা আম্লিক হিসাবে বিবেচিত তাদেরকে লুইস অম্ল বা লুইস অ্যাসিড এবং যারা ক্ষারীয় হিসাবে বিবেচিত হয় তাদেরকে লুইস ক্ষার বলা হয়। মার্কিন বিজ্ঞানী গিলবার্ট নিউটন লুইস এই ধারার জনক।
এই মতানুসারে যে সমস্ত যৌগ নিঃসঙ্গ ইলেকট্রন জোড় গ্রহণে সক্ষম তাদেরকে লুইস অম্ল বলা হয় এবং যারা নিঃসঙ্গ ইলেকট্রন প্রদান করতে পারে তাদের লুইস ক্ষার বলা হয়। সাধারণত এই ইলেকট্রন গ্রহণ ও প্রদান অসমযোজী বন্ধন গঠনের মাধ্যমে সাধিত হয়। যেমন অ্যামোনিয়া একটি লুইস ক্ষার যা তার নিজের ইলেকট্রন অন্য যৌগকে প্রদান করতে পারে (যেমন- বোরন ট্রাইফ্লুরাইড)। এক্ষেত্রে বোরন ট্রাইফ্লুরাইড হল লুইস অম্ল।
আবার অপর পক্ষে, লুইস অম্ল ও লুইস ক্ষারকে যথাক্রমে ইলেকট্রোফাইল ও নিউক্লিওফাইল বলা হয়।
বীণা মণ্ডল (ভারতীয় রাজনীতিবিদ)
বীণা মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় স্বরূপনগর বিধানসভা কেন্দ্রের বিধায়ক হিসেবে দায়িত্ব পালন করছেন।
অনিতা লন্সব্রো
অনিতা লন্সব্রো, (জন্ম ১০ই আগস্ট ১৯৪১ ইয়র্ক ) হলেন গ্রেট ব্রিটেনের একজন প্রাক্তন সাঁতারু, যিনি ১৯৬০ গ্রীষ্মকালীন অলিম্পিকে স্বর্ণপদক জিতেছিলেন। বিবাহের পরে তিনি পরিচিত হয়েছিলেন অনিতা পোর্টার নামে।
সাঁতারের ক্যারিয়ার
কার্ডিফে ১৯৫৮ সালে ব্রিটিশ সাম্রাজ্য এবং কমনওয়েলথ গেমসে তিনি ২২০ গজের ব্রেস্টস্ট্রোকে এবং মেডলি (চারটি ভিন্ন সাঁতারের শৈলীর সংমিশ্রণ; ব্যাকস্ট্রোক, ব্রেস্টস্ট্রোক, বাটারফ্লাই এবং ফ্রিস্টাইল) রিলেতে  সোনা জিতেছিলেন।
রোমে ১৯৬০ সালের গ্রীষ্মকালীন অলিম্পিকে, ১৯৬০ সালের ২৭শে আগস্ট, ১৯ বছর বয়সে, তিনি ২০০ মিটার ব্রেস্টস্ট্রোকে ২:৪৯.৫ সময় করে সোনা জিতেছিলেন, তিনি পশ্চিম জার্মানির উইলট্রুড উরসেলম্যান (২:৫০.০) কে পরাজিত করে একটি নতুন বিশ্ব রেকর্ড তৈরি করে ছিলেন। সেই বছরের মাত্র দুজন গ্রেট ব্রিটেন স্বর্ণপদক বিজয়ীদের মধ্যে তিনি একজন ছিলেন। অন্যজন ছিলেন ৫০ কিলোমিটার হাঁটা প্রতিযোগিতায় বিজয়ী ডন থম্পসন।
দীর্ঘ ৪৮ বছর পর ২০০৮ গ্রীষ্মকালীন অলিম্পিকে রেবেকা অ্যাডলিংটন স্বর্ণপদক জয় করে অলিম্পিক সাঁতারে গ্রেট ব্রিটেনের সোনার খরা কাটিয়েছিলেন।
১৯৬২ সালে পার্থে ব্রিটিশ সাম্রাজ্য এবং কমনওয়েলথ গেমসে তিনি তিনটি স্বর্ণপদক জিতেছিলেন: ১১০ গজ ব্রেস্টস্ট্রোক; ২২০ গজ ব্রেস্টস্ট্রোক; এবং ৪৪০ গজ ব্যক্তিগত মেডলিতে।
তিনি ১৯৬৩ সালে এএসএ ন্যাশনাল চ্যাম্পিয়নশিপ ২২০ গজ ফ্রিস্টাইল শিরোপা জিতেছিলেন। তিনি জাতীয় চ্যাম্পিয়নশিপ ২২০ গজ ব্রেস্টস্ট্রোক শিরোপার পাঁচবার বিজয়ী ছিলেন, এছাড়াও ১৯৬২ সালের ফাইনালে তিনি একটি বিশ্ব রেকর্ড করেছিলেন।    তিনি ১৯৬৩ এবং ১৯৬৪ সালে দুবার ৪৪০ গজ মেডলি শিরোপা জিতেছিলেন।
১৯৬৪ সালে তিনি টোকিও অলিম্পিক গেমসে প্রতিদ্বন্দ্বিতা করেন, ৪০০ মিটার ব্যক্তিগত মেডলিতে তিনি ৭ম স্থান অধিকার করেন। তিনি ৪০০ মিটার ফ্রিস্টাইলেও প্রতিদ্বন্দ্বিতা করতে এসেছিলেন, কিন্তু শেষ পর্যন্ত আর নামেননি।
জীবনী
লন্সব্রো ইয়র্কে জন্মগ্রহণ করেছিলেন। তাঁর বাবা ও মায়ের নাম ছিল যথাক্রমে স্ট্যানলি এবং মড। তিনি তাঁর শৈশব ভারতে কাটিয়েছেন যেখানে তাঁর বাবা, কোল্ডস্ট্রিম গার্ডসে একজন সার্জেন্ট মেজর ছিলেন। পরিবারটি ইয়র্কশায়ারে ফিরে আসার পর, তিনি ব্র্যাডফোর্ডে সেন্ট জোসেফ ক্যাথলিক কলেজে শিক্ষিত হন। এটি ছিল মেয়েদের বিশেষ সরাসরি অনুদান প্রাপ্ত স্কুল। তিনি হাডার্সফিল্ড টাউন হলে নিযুক্ত একজন ট্রেজারারের কার্যালয় ক্লার্ক হয়েছিলেন। তিনি ১৯৫৮ সালে কার্ডিফে ব্রিটিশ সাম্রাজ্য এবং কমনওয়েলথ গেমসে সাঁতারের জন্য তাঁর প্রথম স্বর্ণপদক জিতেছিলেন। ১৯৬৪ সালে তাঁর অবসর নেওয়া পর্যন্ত তিনি পাঁচটি বিশ্ব রেকর্ড করেছিলেন এবং সাতটি স্বর্ণপদক পেয়েছিলেন। এক সময়ে অলিম্পিক, সাম্রাজ্য এবং ইউরোপীয় শিরোপা সবই একসাথে তাঁর দখলে ছিল।
তিনি সাইক্লিং ধারাভাষ্যকার ও প্রাক্তন শীর্ষস্থানীয় ব্রিটিশ পেশাদার ট্র্যাক সাইক্লিস্ট হিউ পোর্টারকে বিয়ে করেছেন; ১৯৬৪ সালের গ্রীষ্মকালীন অলিম্পিকের জন্য টোকিও ভ্রমণের সময় তাঁদের দেখা হয়েছিল এবং ১৯৬৫ সালের ১৭ই জুন বৃহস্পতিবার হাডার্সফিল্ডের সেন্ট পিটার্স চার্চে তাঁদের বিয়ে হয়েছিল।   এই দম্পতি টেটেনহল, উলভারহ্যাম্পটনে বসবাস করেন। আউন্সডেল হাই স্কুলে শরীর শিক্ষা বিভাগে কিছুদিন সাঁতার শেখানোর পরে, তিনি বর্তমানে অনিতা লন্সব্রো-পোর্টার নামে দ্য ডেইলি টেলিগ্রাফের একজন ক্রীড়া ভাষ্যকার এবং সাংবাদিক।
সম্মান
ডান|থাম্ব| [[হাডারসফিল্ড|হাডার্সফিল্ডের লন্সব্রোর ফ্ল্যাটের নামকরণ করা হয়েছিল অনিতা লন্সব্রোর নামে। এটি ২০১৬ সালে ভেঙে ফেলা হয়েছিল।]] তিনি ১৯৬২ সালে বিবিসি স্পোর্টস পার্সোনালিটি অফ দ্য ইয়ার পুরস্কারের প্রথম মহিলা বিজয়ী ছিলেন। তিনিই শেষ ব্যক্তি যিনি ১৯৬২ সালে 'স্পোর্টস আউটলুক' ট্রফি নর্দার্ন স্পোর্টস স্টার অফ দ্য ইয়ার পুরস্কার জিতেছিলেন
সাঁতারের সেবার জন্য তিনি ১৯৬৩ সালে এমবিই উপাধি লাভ করেন।
১৯৮৩ সালে তিনি আন্তর্জাতিক সুইমিং হল অফ ফেমে অন্তর্ভুক্ত হন।
বিশ্বজিৎ দাস
রাজনৈতিক জীবন
বিশ্বজিৎ দাস ২০১১ সালে প্রথম সর্বভারতীয় তৃণমূল কংগ্রেস প্রার্থী হিসাবে সদ্য প্রতিষ্ঠিত বনগাঁ উত্তর বিধানসভা কেন্দ্র থেকে বিধায়ক নির্বাচিত হন। ২০১১ সালের বিধানসভা নির্বাচনে বিশ্বজিৎ দাস তার নিকটতম ভারতের কমিউনিস্ট পার্টি (মার্ক্সবাদী) দলের প্রার্থী ডঃ বিশ্বজিৎ বিশ্বাস কে ২৪ হাজার ৬২০ ভোটে পরাজিত করেন।
২০১৬ সালের পশ্চিমবঙ্গ বিধানসভা নির্বাচনে তিনি এই একই কেন্দ্র থেকে মহাজোট সমর্থিত নিখিল ভারত ফরওয়ার্ড ব্লক প্রার্থী সুশান্ত বাওয়ালী কে ৩৩ হাজার ১৯২ ভোটে পরাজিত করে দ্বিতীয় বার বিধায়ক নির্বাচিত হন।
২০১৯ সালের লোকসভা নির্বাচনের ফলাফল প্রকাশ হবার পর বিশ্বজিৎ দাস তৃনমূল কংগ্রেস ছেড়ে ভারতীয় জনতা পার্টিি তে যোগদান করেন। ২০২১ সালের বিধানসভা নির্বাচনে তিনি বিজেপি প্রার্থী হিসাবে পার্শ্ববর্তী বাগদা বিধানসভা কেন্দ্র থেকে ভোটে লড়েন এবং নিকটতম তৃনমূল প্রার্থী পরিতোষ কুমার সাহাকে ৯ হাজার ৭৯২ ভোটে পরাজিত করেন।
রুমানা মঞ্জুর
রুমানা মঞ্জুর ছিলেন ঢাকা বিশ্ববিদ্যালয়ের একজন সহকারী অধ্যাপক, একজন ফুলব্রাইট স্কলার এবং ইউনিভার্সিটি অফ ব্রিটিশ কলাম্বিয়া থেকে রাষ্ট্রবিজ্ঞানে স্নাতক ছাত্রী। জুন ২০১১ সালে, তিনি তার স্বামী হাসান সাঈদ সুমন তার নিজ দেশ বাংলাদেশ সফরের সময় নির্মমভাবে আক্রমণ করেছিলেন এবং অন্ধ হয়েছিলেন। তার ইচ্ছার বিরুদ্ধে কানাডায় উচ্চশিক্ষা চালিয়ে যেতে চাওয়ায় তার স্বামী তাকে লাঞ্ছিত করে। তিনি রুমানাকে অবিশ্বস্ত বলে অভিযোগ করে বাংলাদেশি মিডিয়ার কাছে এই হামলার ন্যায্যতা দিয়েছেন। বাংলাদেশে নারীর বিরুদ্ধে চলমান পারিবারিক সহিংসতা এবং শিক্ষার মৌলিক অধিকার লঙ্ঘনের কারণে তার মামলা বিশ্বব্যাপী মিডিয়ার ব্যাপক মনোযোগ আকর্ষণ করে। রুমানা আরও চিকিত্সার জন্য জুলাই 2011 সালে ভ্যাঙ্কুভারে ফিরে আসেন কিন্তু তার উভয় চোখের অস্ত্রোপচার ব্যর্থ হয়, তার আর কখনও দেখার আশা নেই। রুমানার প্রাক্তন স্বামী ২০১১ সালের ডিসেম্বরে কারাগারে মারা যান।
তবুও, তিনি তার পড়াশোনা চালিয়ে যান এবং ২০১৭ সালে তিনি ইউনিভার্সিটি অফ ব্রিটিশ কলাম্বিয়া, কানাডা থেকে আইনে ডিগ্রি লাভ করেন। তিনি এখন ভ্যাঙ্কুভারের ডিপার্টমেন্ট অফ ডিপার্টমেন্ট অফ ডিপার্টমেন্টে কানাডার উপদেষ্টার চাকরি করেছেন।
হাসান শহীদ সোহ্‌রাওয়ার্দী
হাসান শহীদ সোহ্‌রাওয়ার্দী (২৪ অক্টোবর ১৮৯০ – ৩ মার্চ ১৯৬৫) ছিলেন একজন বাঙালি কূটনীতিক, অনুবাদক, কবি ও শিল্প সমালোচক যিনি শহীদ সোহ্‌রাওয়ার্দী নামেও পরিচিত।
পরিবার ও শিক্ষা
শহীদ সোহরাওয়ার্দী স্কটিশ চার্চেস কলেজের ছাত্র হিসেবে ১৯০৯ সালে কলকাতা বিশ্ববিদ্যালয় থেকে ইংরেজিতে বিএ (অনার্স) ডিগ্রি লাভ করেন। ১৯১৩ সালে, তিনি অক্সফোর্ড বিশ্ববিদ্যালয় থেকে আইন বিষয়ে স্নাতক হন।
অক্সফোর্ডে থাকাকালীন তিনি রবার্ট ব্রিজস, ডিএইচ লরেন্স ও আরসি ট্রেভেলিয়ানের সাথে বন্ধুত্ব করেন।
কর্মজীবন
১৯১৩ সালে সোহরাওয়ার্দী রুশ ভাষায় আরও অধ্যয়ন করার জন্য একটি বৃত্তি নিয়ে রাশিয়া যান যেটিতে তিনি ইতিমধ্যে একটি নির্দিষ্ট ডিগ্রি অর্জন করেছিলেন। তিনি মস্কো বিশ্ববিদ্যালয়ে ইংরেজির অধ্যাপক হিসেবে থেকে যান ও রুশ বিপ্লবে (১৯১৭) ধরা পড়েন। সোহরাওয়ার্দী মস্কো আর্ট থিয়েটারের (১৯২৬-২৯) সাথে কাজ করা ও ভ্রমণের জন্য রাশিয়ায় ফিরে আসেন এবং পরে অধ্যাপক কালিটিনস্কি ও তাঁর স্ত্রী রাশিয়ায় নিজ সময়ের একজন বিখ্যাত বিয়োগান্তিক অভিনেত্রী মারিয়া নিকোলাভনা জার্মানোয়ার সাথে প্যারিসে বসবাস করতে আসেন। প্যারিসে তিনি লীগ অফ নেশনসের ফাইন আর্ট বিভাগের সম্পাদক হিসেবে দায়িত্ব পালন করেন। তিনি প্রাগ থেকে প্রকাশিত বাইজেন্টীয় শিল্পের উপর একটি ত্রৈমাসিক গবেষণা পত্রিকা সম্পাদনার সাথেও যুক্ত ছিলেন।
১৯৩২ সালে উপমহাদেশে তার প্রত্যাবর্তনের পর, হায়দ্রাবাদের ওসমানিয়া বিশ্ববিদ্যালয় তাকে বিশ্বের বিভিন্ন দেশের ইসলামি শিল্পের উপর একটি ভূমিকামূলক বই লেখার জন্য কমিশন দেয়। পরে তিনি রবীন্দ্রনাথ ঠাকুরের আমন্ত্রণে বিশ্বভারতী বিশ্ববিদ্যালয়ে আসেন ও নিজাম অধ্যাপক হিসেবে শান্তিনিকেতনে ইরানি শিল্পকলার ওপর গবেষণা করেন। তিনি দ্য স্টেটসম্যান-এর একজন শিল্প-সমালোচক ছিলেন ও বাঙালি চিত্রশিল্পী যামিনী রায়ের কাজকে জনসাধারণের নজরে আনতে গুরুত্বপূর্ণ ভূমিকা পালন করেছিলেন।
সোহরাওয়ার্দী ১৯৪৩-৪৬ সালে বেঙ্গল পাবলিক সার্ভিস কমিশনের সদস্য ছিলেন। ১৯৪৭ সালে পাকিস্তান সৃষ্টির পর, ১৯৪৮ সালের শেষের দিকে তিনি করাচিতে চলে যান। তিনি ১৯৫২ সাল পর্যন্ত পাকিস্তানের ফেডারেল পাবলিক সার্ভিস কমিশনের সদস্য হিসাবে সক্রিয় ছিলেন। তিনি ১৯৫২ সালে শুরু হওয়া কলম্বিয়া বিশ্ববিদ্যালয়ে দুই বছরের জন্য প্রাচ্য শিল্পের অতিথি প্রভাষক হিসেবে দায়িত্ব পালন করেন। সেই সময়ে প্যারিসে ইউনেস্কোর জন্য একটি নতুন অট্টালিকা তৈরি করা ও আন্তর্জাতিক শিল্প-বিশেষজ্ঞদের নিয়ে একটি বাছাই কমিটি গঠন করা হয় যাতে চিত্রকর্মগুলো শিল্পকর্মের সাথে উপযুক্তভাবে সাজানো যায়। সোহরাওয়ার্দী এই কমিটির সদস্য ছিলেন।
সোহরাওয়ার্দী কূটনীতিক হিসেবেও কাজ করেছেন। তিনি ১৯৫৪ সাল থেকে স্পেন, মরক্কো, তিউনিসিয়া ও ভ্যাটিকানে পাকিস্তানের রাষ্ট্রদূত ছিলেন। তিনি জওহরলাল নেহেরু ও সুধীন্দ্রনাথ দত্তের খুব ঘনিষ্ঠ ছিলেন। তিনি রুশ, ক্যান্টোনীয়, আরামীয়, গ্রিক, ইতালীয়, স্পেনীয়, ফরাসি সহ অনেক ভাষায় পারদর্শী ছিলেন।
সোহরাওয়ার্দী ১৯৫৯ সালে অবসর গ্রহণ করে পাকিস্তানে ফিরে আসেন ও জনজীবনে কোনো সক্রিয় অংশ নেননি।
সোহরাওয়ার্দী ইন্টারন্যাশনাল অ্যাফিলিয়েশন অফ রাইটার্স গিল্ডসের সহযোগী সংগঠন পাকিস্তান পেনের প্রতিষ্ঠাতা সভাপতি ছিলেন। ১৯৬২ সালে ঢাকা থেকে তাঁর রচনার শ্লোক রচনার সংকলন প্রকাশিত হয়। এতে অক্সফোর্ডে থাকার সময় তাঁর লেখা কবিতা এবং বিভিন্ন ইংরেজি ও মার্কিন সাহিত্য পত্রিকায় প্রকাশিত কাজগুলো অন্তর্ভুক্ত ছিল। তাঁর কবিতায় ইউরোপের বিভিন্ন আভান্ট-গার্ডের কাব্যিক আন্দোলনের চেতনা মূর্ত হয়েছে। বইটি নিজেই তিনটি ভাগে বিভক্ত: নতুন কবিতা, প্রারম্ভিক কবিতা এবং একটি ওল্ডম্যানের গান, যা মার্জিত ও কোমল চিন্তা প্রতিফলিত করে।
গ্রন্থপঞ্জি
সোহরাওয়ার্দী ১৯৩২-৪৩ সালে কলকাতা বিশ্ববিদ্যালয়ের চারুকলার অধ্যাপক রানী বাগিশ্বরীর মতো খ্যাতি অর্জন করেন। প্রফেসেস: লেকচার অন আর্ট সাবজেক্ট শিরোনামে তাঁর বিখ্যাত বক্তৃতাগুলোর একটি সংকলন বিশ্ববিদ্যালয় কর্তৃক প্রকাশিত হয়। তাঁর অন্যান্য কাজ উল্লেখযোগ্য: যামিনী রায়ের শিল্প ; মুসলিম সংস্কৃতি (ভ্যাসিলি বার্টল্ডের মূল রুশ কর্ম থেকে অনূদিত); মুসলিম শিল্পের একটি নির্দেশিকা; স্পেনের মুসলমানদের শিল্প; ও ভোজন রসিকদের বিচরণ। এই বইগুলোর মধ্যে প্রথমটি একটি সুস্পষ্ট শৈলীতে লেখা শিল্প-সমালোচনার একটি অগ্রণী কাজ। তিনি রান্নার উপর একটি বই লিখেছেন ও লি হাউজুর কবিতা অনুবাদ করেছেন বলেও জানা যায়।
শ্রবণশক্তি
শ্রবণশক্তি বা শ্রবণেন্দ্রিয় বলতে কোনও প্রাণী যে ক্ষমতাবলে তার দেহের কোনও অঙ্গের মাধ্যমে চারপাশ থেকে আগত ধ্বনি প্রত্যক্ষণ তথা উপলব্ধি করতে পারে অর্থাৎ ধ্বনিটি শুনতে পারে, সেই ক্ষমতাকে বোঝায়। যে সুবেদী অঙ্গের মাধ্যমে প্রাণী ধ্বনি সংবেদন বা গ্রহণ করে, তাকে শ্রবণেন্দ্রিয়স্থান বা শ্রবণাঙ্গ বলে। যেমন মানুষের কান হল তার শ্রবণেন্দ্রিয়স্থান বা শ্রবণাঙ্গ। ধ্বনি বা শব্দ হল প্রাণীর চারপাশের মাধ্যমের ভেতরে চাপের পর্যাবৃত্ত পরিবর্তন বা কম্পন যা তরঙ্গের আকারে শ্রবণাঙ্গে এসে পৌঁছে এবং শ্রবণাঙ্গ সেই কম্পন শনাক্ত করতে পারে। শ্রবণশক্তির মাধ্যমে প্রাণী যে কাজটি সম্পাদন করে, তাকে শ্রবণ (Audition) বা শ্রাবণিক প্রত্যক্ষণ (Auditory perception)। শ্রাবণিক বিজ্ঞান (auditory science) নামক উচ্চশিক্ষায়তনিক শাস্ত্রটিতে শ্রবণ ও শ্রবণশক্তি বিষয়ে গবেষণা করা হয়।
ধ্বনি বা শব্দ কঠিন, তরল বা বায়বীয় পদার্থের মধ্য দিয়ে শোনা যেতে পারে। শ্রবণশক্তি ঐতিহ্যগত পাঁচটি ইন্দ্রিয়ের একটি। আংশিক বা সম্পূর্ণভাবে শুনতে না পারাকে শ্রবণশক্তিহানি (hearing loss) বলে।
মানুষ ও অন্যান্য মেরুদণ্ডী প্রাণীদের দেহে শ্রবণের কাজটি মূলত শ্রবণতন্ত্র (Auditory system) দ্বারা সম্পাদিত হয়। কম্পন বা যান্ত্রিক তরঙ্গসমূহ কানের দ্বারা শনাক্ত হয় এবং স্নায়বিক স্পন্দনে রূপান্তরিত হয়ে মস্তিষ্কে প্রেরিত হয় (মূলত রগাঞ্চলীয় খণ্ডকে) এবং সেখানে সেগুলির প্রত্যক্ষণ বা উপলব্ধি ঘটে। স্পর্শনের মত শ্রবণের ক্ষেত্রেও প্রাণীদেহের বাইরের বিশ্বের অণুগুলির চলাচলের প্রতি সংবেদনশীলতা থাকা আবশ্যক। শ্রবণ ও স্পর্শন উভয়েই এক ধরনের যান্ত্রিক সংবেদন (Mechanosensation)।
মানুষের বহিঃকর্ণ পরিবেশের ধ্বনিতরঙ্গগুলিকে ধরে কেন্দ্রীভূত করে সেগুলিকে একটি উন্মুক্ত ছিদ্র দিয়ে প্রবেশ করিয়ে একটি সঙ্কীর্ণ নালিপথের মধ্য দিয়ে পরিচালিত করে, যে নালিপথটিকে কর্ণরন্ধ্র বা কর্ণকুহর বলে। কর্ণকুহরের অপর প্রান্তে থাকে কানের পর্দা বা কর্ণপটহ। ধ্বনিতরঙ্গগুলি কর্ণপটহ বা কানের পর্দাটিকে কম্পিত করে। এই কম্পন কানের পর্দার অপর পাশে মধ্যকর্ণ অংশের তিনটি লাগোয়া ক্ষুদ্র অস্থির (হাতুড়ি-অস্থি, নেহাই-অস্থি, রেকাব-অস্থি) মধ্য দিয়ে বিবর্ধিত ও পরিবাহিত হয়ে অন্তঃকর্ণের শামুকাকৃতি কর্ণকম্বুতে (কোকলিয়া) গিয়ে পৌঁছায়। ধ্বনির কম্পনগুলি কর্ণকম্বুর ভেতরে অবস্থিত তরল পদার্থে তরঙ্গের সৃষ্টি করে। কর্ণকম্বুর ভেতরের প্রাচীরে বহুসংখ্যক অতিক্ষুদ্র কম্পনসুবেদী কেশগুচ্ছ থাকে, যেগুলি ঐ তরঙ্গের দ্বারা আন্দোলিত হয়। অতিক্ষুদ্র কেশগুচ্ছগুলির এই যান্ত্রিক আন্দোলন কেশগুচ্ছগুলির মূলে অবস্থিত কেশকোষগুলিতে বৈদ্যুতিক সংকেতে রূপান্তরিত হয়। কেশগুচ্ছের আন্দোলনের ফলে মূলস্থ কেশকোষে আয়নের সৃষ্টি হয়, যেগুলি কেশকোষের অপর প্রান্তে গিয়ে শ্রবণস্নায়ুতে স্নায়বিক বৈদ্যুতিক সংকেতরূপে প্রবেশ করে শেষ পর্যন্ত মস্তিষ্কে পরিবাহিত হয়। ভিন্ন ভিন্ন কেশগুচ্ছ ভিন্ন ভিন্ন কম্পাঙ্কের ধ্বনির প্রতি সংবেদনশীল হয়ে থাকে। কর্ণকম্বুর পাদদেশে অবস্থিত কেশগুচ্ছগুলি অপেক্ষাকৃত উচ্চ আপেক্ষিক তীক্ষ্ণতা বা উচ্চ কম্পাংকের ধ্বনির প্রতি সংবেদনশীল, অন্যদিকে কর্ণকম্বুর কুণ্ডলীর উপরের দিকে অবস্থিত কেশগুচ্ছগুলি অপেক্ষাকৃত নিম্ন আপেক্ষিক তীক্ষ্ণতা বা নিম্ন কম্পাংকের ধ্বনি শনাক্ত করে। কর্ণকম্বুর শীর্ষদেশে অবস্থিত কেশগুচ্ছগুলি সবচেয়ে নিচু তীক্ষ্ণতার বা খাদের ধ্বনিগুলি শনাক্ত করে। এই সংকেতগুলি মস্তিষ্কের প্রক্রিয়াজাত হয়ে মনের ভেতরে শব্দের অনুভূতি জন্মে।
লা লিগা
ক্যাম্পেওনাতো নাসিওনাল দে লিগা দে প্রিমেরা দিভিসিওন, যা প্রিমেরা দিভিসিওন বা লা লিগা  নামে পরিচিত, স্পেনের লিগা নাসিওনাল দে ফুতবল প্রফেসিওনাল (এলএফপি)-এর শীর্ষ পর্যায়ের পেশাদারী ঘরোয়া ফুটবল লিগ। স্পনরশিপ সংক্রান্ত কারণে প্রাতিষ্ঠানিকভাবে এটিকে বর্তমানে নামকরণ করা হয়েছে লালিগা ইএ স্পোর্টস ( LALIGA EA SPORTS)। এই লিগে ২০টি দলের মাঝে প্রতিদ্বন্দ্বিতা হয়এবং সর্বনিম্ন স্থান অধিকারী ৩টি দলকে অবনমন করে সেহুন্দা দিভিসিওন-এ প্রেরণ করা হয়। পরিবর্তে সেহুন্দা দিভিসিওনের শীর্ষ ৩ দলকে প্রিমেরা দিভিসিওনের অন্তর্ভুক্ত করা হয়।
এ পর্যন্ত ৬২টি দল লা লিগা খেলায় অংশগ্রহণের সুযোগ পেয়েছে। তন্মধ্যে নয়টি দল চ্যাম্পিয়ন হয়েছে। ১৯৫০-এর দশক থেকে এ পর্যন্ত রিয়াল মাদ্রিদ এবং বার্সেলোনা ফুটবল ক্লাব এ প্রতিযোগিতায় একচ্ছত্র প্রাধান্য বিস্তার করে আছে। রিয়াল মাদ্রিদ সর্বোচ্চ ৩৫ বার লা লিগা চ্যাম্পিয়ন হয়েছে।
ইতিহাস
এপ্রিল, ১৯২৭ সালে হোসে মারিয়া আচা নামীয় গোটশে দলের পরিচালক প্রথম স্পেনের জাতীয় লিগ পদ্ধতি প্রবর্তনের প্রস্তাবনা করেন। অংশগ্রহণকারী দলের সংখ্যা, কোন কোন দল অংশগ্রহণ করবে ইত্যাদি নানাবিধ বিষয় নিয়ে অনেক বিতর্কের পর রয়্যাল স্প্যানিশ ফুটবল ফেডারেশন লিগ পদ্ধতি প্রবর্তনে সায় দেয়। সংস্থাটি ১০ দল নিয়ে ১৯২৯ সালে প্রথমবারের মতো প্রিমেরা দিভিসিওনের প্রচলন ঘটায়। কোপা দেল রেই প্রতিযোগিতার পূর্বতন বিজয়ী দলসমূহ - বার্সেলোনা, রিয়াল মাদ্রিদ, অ্যাথলেটিক বিলবাও, রিয়াল সোসিয়েদাদ, আরেনাস ক্লাব দে গেটশো-কে নির্বাচিত করা হয়। অ্যাটলেটিকো মাদ্রিদ, এস্পানিওল এবং ইউরোপা - এ তিনটি দল কোপা দেল রে'র রানার্স-আপ হিসেবে ও নক-আউটভিত্তিক প্রতিযোগিতা থেকে রেসিং ক্লাব দে সান্তান্দেরর লিগে খেলার জন্য যোগ্যতা অর্জন করে।
তন্মধ্যে রিয়াল মাদ্রিদ, বার্সেলোনা এবং অ্যাথলেটিক বিলবাও - এ তিনটি দল লা লিগা প্রতিযোগিতা আয়োজনের পর থেকে অদ্যাবধি অবনমনের হাত থেকে বেচে রয়েছে।
প্রতিযোগিতার ধরন
দ্বৈত রাউন্ড-রবিন পদ্ধতিতে প্রতিযোগিতার রূপরেখা প্রণীত হয়েছে। মৌসুমের মেয়াদ সেপ্টেম্বর থেকে জুন পর্যন্ত। প্রত্যেকটি দল একে-অপরের বিরুদ্ধে নিজ মাঠ ও অন্যের মাঠে খেলবে। ৩৮ খেলায় অংশ নিবে প্রত্যেক দল। জয়ের জন্যে দল পাবে ৩ পয়েন্ট, ড্রয়ে ১ পয়েন্ট এবং পরাজিত হলে কোনরূপ পয়েন্ট বরাদ্দ থাকবে না। দলীয় অবস্থান নির্ধারিত হবে সর্বমোট পয়েন্টের মাধ্যমে। সর্বোচ্চ পয়েন্ট লাভকারী দল চ্যাম্পিয়নের মর্যাদা লাভ করবে। যদি কোন কারণে সর্বোচ্চ পয়েন্ট দুই বা ততোধিক দলের মাঝে সীমাবদ্ধ হয় তাহলে নিম্নরূপ নিয়ম-কানুনের মাধ্যমে চ্যাম্পিয়ন নির্ধারিত হবে। নিয়মগুলো হলো :
প্রিমেরা দিভিসিওন এবং সেহুন্দা দিভিসিওনের মধ্যে উত্তরণ ও অবনমন পদ্ধতি প্রচলিত রয়েছে। লা লিগার সর্বনিম্ন স্থান অধিকারী দলগুলোকে সেহুন্দা দিভিসিওনে পাঠানো হয়। অন্যদিকে সেহুন্দা দিভিসিওন থেকে শীর্ষ দুই দল সরাসরি এবং ৩য় থেকে ৬ষ্ঠ স্থান অধিকারী দলগুলোর মধ্যে প্লে-অফ ম্যাচে প্রতিদ্বন্দ্বিতা করে শীর্ষস্থানের দলটিকে প্রিমেরা দিভিসিওন উত্তরণ ঘটানো হয়।
ইউরোপীয় প্রতিযোগিতা
প্রতি মৌসুমে লা লিগার র্শীর্ষ চার দল সরাসরি উয়েফা চ্যাম্পিয়ন্স লিগের গ্রুপ পর্বে খেলার যোগ্যতা অর্জন করে। ৫ম ও ৬ষ্ঠ দল উয়েফা ইউরোপা লিগের প্রথম রাউন্ডে খেলার সুযোগ পায়। ৭ম দল সুযোগ পায় উয়েফা ইউরোপা কনফারেন্স লিগের রথম রাউন্ডে খেলার সুযোগ।
প্রিমেরা দিভিসিওনে সাফল্যের পাশাপাশি ভালেনসিয়া, রিয়াল মাদ্রিদ, বার্সেলোনা এবং অ্যাতলেতিকো মাদ্রিদ ইউরোপীয় প্রতিযোগিতার ইতিহাসে সর্বাধিক সাফল্যমণ্ডিত দল হিসেবে বিবেচিত হয়ে আসছে। এ চারটি দল স্পেনের দল হিসেবে পাঁচ বা ততোধিক আন্তর্জাতিক ট্রফি লাভে সক্ষমতা প্রদর্শন করেছে। এছাড়াও দলগুলো ইউরোপের সর্বমোট ট্রফি লাভের শীর্ষ দশ দলের তালিকায় স্থান পেয়েছে। ২০০৫-০৬ মৌসুমে বার্সেলোনা উয়েফা চ্যাম্পিয়ন্স লিগ এবং সেভিয়া উয়েফা কাপ জয় করেছে। প্রাইমেরা ডিভিশন প্রথম লিগ হিসেবে ইউরোপে ১৯৯৭ সালের পর এ দ্বৈত শিরোপা লাভকারী লিগ।
ইউরোপীয় প্রতিযোগিতায় লা লিগা অসামান্য দক্ষতা প্রদর্শন করে আসছে। ইউরোপীয় লিগগুলোর উপর উয়েফা র‌্যাঙ্কিং ব্যবস্থায় এ লিগের স্থান বর্তমানে শীর্ষস্থানে। গত পাঁচ বছর ধরে লা লিগা'র অবস্থান ইংলিশ প্রিমিয়ার লিগ এবং জার্মানির বুন্দেসলিগার উপরে।
সাফল্যগাঁথা
উয়েফা'র লিগের মানদণ্ড অনুযায়ী গত পাঁচ বছরে লা লিগা ইউরোপে অত্যন্ত শক্তিশালী লিগ প্রতিযোগিতা হিসেবে বিবেচিত হয়ে আসছে। লা লিগা বিশ্বের অধিক জনপ্রিয় পেশাদারী ক্রীড়া প্রতিযোগিতা হিসেবে ঠাঁই পেয়েছে। ২০০৯-১০ মৌসুমে লিগে দর্শকদের উপস্থিতির হার ছিল খেলা প্রতি ২৮,২৮৬ জন। এ সংখ্যা বিশ্বের যে কোন পর্যায়ে ক্রীড়া প্রতিযোগিতার মধ্যে ৬ষ্ঠ সর্বোচ্চ স্থানের অধিকারী। ইউরোপে পেশাদার ফুটবল লিগে এ সংখ্যা ৩য় সর্বোচ্চ। তাদের পূর্বে রয়েছে শুধুমাত্র জার্মানির বুন্দেসলিগা এবং ইংল্যান্ডের প্রিমিয়ার লিগ।
ট্রপোমণ্ডল
ট্রপোমণ্ডল ভূপৃষ্ঠ থেকে শুরু হয় এবং প্রায় ১১ কিলোমিটার উচ্চতায় ট্রপোবিরতি পর্যন্ত বিস্তৃত, যদিও আবহাওয়ার কারণে এই উচ্চতার তারতম্য ঘটে, যা মেরুতে প্রায় ৯ কিলোমিটার (৩০,০০০ ফুট) এবং নিরক্ষীয় অঞ্চলে প্রায় প্রায় ১৮ কিলোমিটার (৫৯,০০০ ফুট)। ট্রপোমণ্ডল সবচেয়ে বেশি উত্তপ্ত হয় ভূপৃষ্ঠ থেকে বিকিরিত তাপশক্তি দ্বারা, তাই সাধারণত ট্রপোমণ্ডলের সর্বনিম্ন অংশ উষ্ণ এবং উচ্চতা বৃদ্ধির সঙ্গে তাপমাত্রা হ্রাস পায়। উচ্চতা বৃদ্ধির সাথে সাথে উষ্ণতা ৬.৫° সেন্টিগ্রেড/কি.মি. বা ১০০০ মিটার হারে কমতে থাকে। ফলে এই স্তরের ঊর্ধ্ব অংশে তাপমাত্রা অনেক কমে যায়।মূলত সমস্ত আবহাওয়ার উপাদান যেমন মেঘ ইত্যাদিসহ ট্রপোমণ্ডলবায়ুমণ্ডলের ভরের প্রায় ৮০% ধারণ করে। ট্রপোবিরতি হচ্ছে ট্রপোমণ্ডলও স্ট্রাটোমণ্ডলের মধ্যে সীমারেখা সরূপ।
বায়ুমণ্ডলের এই স্তরের বায়ুতে প্রায় ৯০ শতাংশ ধূলিকণা, জলীয় বাষ্প, কুয়াশা, মেঘ প্রভৃতি থাকায় এই স্তরে ঝড়, বৃষ্টি, শিলাবৃষ্টি, বজ্রপাত, তুষারপাত প্রভৃতি ঘটনাগুলি ঘটতে দেখা যায়, এজন্য ভূপৃষ্ঠ সংলগ্ন বায়ুমণ্ডলীয় এই স্তরকে ক্ষুব্ধমন্ডল বলে। এই স্তরে জলীয় বাষ্প ও এরোসলের 75% লক্ষ্য করা যায়। এই স্তরের ঘনত্ব সবচেয়ে বেশি এই স্তর থেকে যতই উপরের দিকে যাওয়া যায়, বায়ুমণ্ডলের ঘনত্ব ততই কমতে থাকে। আমরা ট্রপোমণ্ডল স্তরের বসবাস করি।
ট্রপোমণ্ডল শব্দটি গ্রীক শব্দ ট্রপোস (অর্থ পরিবর্তন বা ঘূর্ণায়মান) এবং স্পাইরা (অর্থ মন্ডল) থেকে এসেছে।
গঠন
পৃথিবীর বায়ুমণ্ডল, শুকনো বাতাস যার আয়তনের ৭৮.০৮% নাইট্রোজেন, ২০.৯৫% অক্সিজেন, ০.৯৩% আর্গন, ০.০৪% কার্বন ডাই অক্সাইড, ট্রেস গ্যাস এবং পরিবর্তনশীল পরিমাণে জলীয় বাষ্প নিয়ে গঠিত। বায়ুমণ্ডলীয় জলীয় বাষ্পের উত্সগুলি হল জলের দেহ (মহাসাগর, সমুদ্র, হ্রদ, নদী, জলাভূমি) এবং গ্রহের পৃষ্ঠের গাছপালা, যা যথাক্রমে বাষ্পীভবন এবং বাষ্পমোচনের প্রক্রিয়ার মাধ্যমে ট্রপোমণ্ডলকে আর্দ্র করে এবং যা আবহাওয়ার ঘটনাকে প্রভাবিত করে। জলীয় বাষ্পের সর্বাধিক অনুপাত পৃথিবীর পৃষ্ঠের নিকটবর্তী বায়ুমণ্ডলে থাকে। ট্রপোমণ্ডলের তাপমাত্রা উচ্চতা বৃদ্ধির সাথে ট্রপোবিরতি পর্যন্ত হ্রাস পায়
যা বায়ুমণ্ডলীয় সীমানা যা স্ট্র্যাটোমণ্ডল থেকে ট্রপোমণ্ডলকে চিহ্নিত করে। উচ্চতর উচ্চতায়, কম বায়ু-তাপমাত্রা ফলস্বরূপ স্যাচুরেশন বাষ্প চাপ, উপরের ট্রপোমণ্ডলে বায়ুমণ্ডলীয় জলীয় বাষ্পের পরিমাণ হ্রাস করে।
চাপ
সর্বাধিক বায়ুর চাপ (বায়ুমন্ডলের ওজন) সমুদ্রপৃষ্ঠে থাকে এবং উচ্চ উচ্চতায় হ্রাস পায় কারণ বায়ুমণ্ডল হাইড্রোস্ট্যাটিক ভারসাম্যে থাকে, যেখানে বায়ুর চাপ গ্রহ পৃষ্ঠের একটি নির্দিষ্ট বিন্দুর উপরে বাতাসের ওজনের সমান। নিম্নোক্ত হাইড্রোস্ট্যাটিক সমীকরণের মাধ্যমে বায়ুচাপ হ্রাস এবং উচ্চ উচ্চতার মধ্যে সম্পর্ককে তরলের ঘনত্বের সাথে সমান করা যেতে পারে:
যেখানে:
thumb|একটি স্পেস শাটল মহাকাশযান স্ট্রাটোমণ্ডল এবং মেসোমণ্ডল অতিক্রম করতে দেখা যাচ্ছে। কমলা স্তরটি হচ্ছে ট্রপোমণ্ডল, সাদাটে স্তরটি হচ্ছে [[স্ট্রাটোমণ্ডল এবং তারপর নীল স্তরটি হচ্ছে মেসোমণ্ডল। ]]
তাপমাত্রা
পৃথিবীর গ্রহ পৃষ্ঠ সুপ্ত তাপ, তাপীয় বিকিরণ এবং সংবেদনশীল তাপের মাধ্যমে ট্রপোমণ্ডলকে উত্তপ্ত করে। ট্রপোমণ্ডলের গ্যাস স্তরগুলি ভৌগোলিক মেরুতে কম ঘন এবং বিষুবরেখায় ঘন, যেখানে গ্রীষ্মমন্ডলীয় ট্রপোমণ্ডলের গড় উচ্চতা ১৩ কিমি, ভৌগোলিক মেরুতে মেরু ট্রপোমণ্ডলের ৬.০ কিলোমিটার গড় উচ্চতার চেয়ে প্রায় ৭.০ কিমি বেশি; অতএব, ক্রান্তীয় অক্ষাংশে ট্রপোমণ্ডলের উদ্বৃত্ত উত্তাপ এবং উল্লম্ব প্রসারণ ঘটে। মধ্য অক্ষাংশে, ট্রপোমণ্ডলীয় তাপমাত্রা সমুদ্রপৃষ্ঠের গড় তাপমাত্রা ১৫°C (৫৯°F) থেকে প্রায় −৫৫°C (−৬৭°F) ট্রপোবিরতিে কমে যায়। বিষুবরেখায়, ট্রপোমণ্ডলীয় তাপমাত্রা সমুদ্রপৃষ্ঠের গড় তাপমাত্রা ২০°C (৬৮°F) থেকে প্রায় −৭০°C থেকে −৭৫°C (−৯৪ to −১০৩°F) ট্রপোবিরতিে কমে যায়। ভৌগোলিক মেরু, আর্কটিক এবং অ্যান্টার্কটিক অঞ্চলে, ট্রপোমণ্ডলীয় তাপমাত্রা সমুদ্রপৃষ্ঠের গড় তাপমাত্রা ০°C (৩২°F) থেকে ট্রপোবিরতিে প্রায় −৪৫°C (−৪৯°F) এ কমে যায়।
উচ্চতা বৃদ্ধির সাথে ট্রপোমণ্ডলের তাপমাত্রা হ্রাস পায় এবং বায়ুর তাপমাত্রা হ্রাসের হার পরিমাপ করা হয় এনভায়রনমেন্টাল ল্যাপস রেট (-dT/dz) দিয়ে যা গ্রহের তাপমাত্রার মধ্যে সাংখ্যিক পার্থক্য। পৃষ্ঠ এবং ট্রপোবিরতিের তাপমাত্রা উচ্চতা দ্বারা বিভক্ত। কার্যকরীভাবে, ELR সমীকরণ অনুমান করে যে গ্রহের বায়ুমণ্ডল স্থির, বাতাসের স্তরগুলির কোনও মিশ্রণ নেই, হয় উল্লম্ব বায়ুমণ্ডলীয় পরিচলন বা বায়ু দ্বারা যা অশান্তি সৃষ্টি করতে পারে।
যদি বাতাসে জলীয় বাষ্প থাকে, তবে বাতাসের শীতলতা জলকে ঘনীভূত করতে পারে এবং বায়ু আর আদর্শ গ্যাস হিসাবে কাজ করে না। যদি বায়ু স্যাচুরেশন বাষ্প চাপ এ থাকে, তবে উচ্চতার সাথে তাপমাত্রা যে হারে হ্রাস পায় তাকে বলা হয় স্যাচুরেটেড অ্যাডিয়াবেটিক ল্যাপস রেট। প্রকৃত হার যা উচ্চতার সাথে তাপমাত্রা হ্রাস পায় তা হল পরিবেশগত ল্যাপস হার। ট্রপোমণ্ডলে, গড় পরিবেশগত ল্যাপস হার হল প্রতি ১.০ কিমি (১,০০০ মি) বর্ধিত উচ্চতার জন্য প্রায় ৬.৫ ডিগ্রি সেন্টিগ্রেড হ্রাস। শুষ্ক বাতাসের জন্য, একটি আনুমানিক আদর্শ গ্যাস এর জন্য, অ্যাডিয়াবেটিক সমীকরণটি হল: যেখানে \gamma বাতাসের তাপ ক্ষমতা অনুপাত (7⁄5)। বায়ু চাপের সমীকরণের সংমিশ্রণ শুষ্ক অ্যাডিয়াবেটিক ল্যাপস হার উৎপন্ন করে:.
এনভায়রনমেন্টাল ল্যাপস রেট (dT/dz), যেখানে উচ্চতার সাথে সাথে তাপমাত্রা হ্রাস পায়, সাধারণত অ্যাডিয়াবেটিক ল্যাপস রেটের সাথে অসম হয় (dS/dz \ne 0)। যদি উপরের বায়ু অ্যাডিয়াবেটিক ল্যাপস রেট (dS/dz > 0) দ্বারা পূর্বাভাসের চেয়ে বেশি উষ্ণ হয়, তাহলে বাতাসের একটি ক্রমবর্ধমান এবং প্রসারিত পার্সেল পার্শ্ববর্তী বাতাসের চেয়ে কম তাপমাত্রায় নতুন উচ্চতায় পৌঁছাবে। এই ক্ষেত্রে, এয়ার পার্সেলটি আশেপাশের বাতাসের চেয়ে ঘন, এবং তাই একটি বায়ু ভর হিসাবে তার মূল উচ্চতায় ফিরে আসে যা উত্তোলনের বিরুদ্ধে স্থিতিশীল। যদি উপরের বায়ু অ্যাডিয়াবেটিক ল্যাপস হার দ্বারা পূর্বাভাসের চেয়ে শীতল হয়, তবে, যখন এয়ার পার্সেলটি একটি নতুন উচ্চতায় উঠে যায়, তখন বায়ু ভরের একটি উচ্চ তাপমাত্রা এবং পার্শ্ববর্তী বাতাসের চেয়ে কম ঘনত্ব থাকবে এবং ত্বরান্বিত এবং বৃদ্ধি অব্যাহত থাকে।
ট্রপোবিরতি
ট্রপোবিরতি হল ট্রপোমণ্ডল এবং স্ট্র্যাটোমণ্ডল এর মধ্যে বায়ুমণ্ডলীয় সীমানা স্তর, এবং ট্রপোমণ্ডল এবং স্ট্র্যাটোমণ্ডলে বর্ধিত উচ্চতার তুলনায় তাপমাত্রার পরিবর্তনগুলি পরিমাপ করে অবস্থিত। ট্রপোমণ্ডলে, বাতাসের তাপমাত্রা উচ্চ উচ্চতায় হ্রাস পায়, তবে স্ট্র্যাটোমণ্ডলে বাতাসের তাপমাত্রা প্রাথমিকভাবে ধ্রুবক থাকে এবং তারপরে উচ্চতার সাথে বৃদ্ধি পায়। স্ট্র্যাটোমণ্ডলিক উচ্চতায় বাতাসের তাপমাত্রা বৃদ্ধির ফলে ওজোন স্তর এর শোষণ এবং অতিবেগুনী (ইউভি) বিকিরণ ধরে রাখা হয় যা পৃথিবী সূর্য থেকে গ্রহণ করে। বায়ুমন্ডলের শীতলতম স্তর, যেখানে তাপমাত্রা হ্রাসের হার একটি ইতিবাচক হার (ট্রপোমণ্ডলে) থেকে নেতিবাচক হারে (স্ট্র্যাটোমণ্ডলে) পরিবর্তিত হয় এবং ট্রপোবিরতিকে একটি বিপরীত স্তর হিসাবে চিহ্নিত করে এবং সনাক্ত করে যেখানে ট্রপোমণ্ডল এবং স্ট্র্যাটোমণ্ডলের মধ্যে বায়ুস্তরের সীমিত মিশ্রণ ঘটে।
জলবিদ্যুৎ
250px|thumb|right| গর্ডন ড্যাম, সাউথ ওয়েস্ট জাতীয় উদ্যান, তাসমানিয়া, অস্ট্রেলিয়া
পড়ন্ত বা স্রোত আছে এমন নদীর পানির চাপকে ব্যবহার করে তৈরি করা হয় জলবিদ্যুৎ। এটি নবায়নযোগ্য শক্তিগুলোর মধ্যে অন্যতম। একবার যদি জলবিদ্যুৎ কেন্দ্র তৈরি করা সম্ভব হয়, খুব কম শক্তি ব্যয়ের মাধ্যমে এটি চালানো যায়। এবং এটা জীবাশ্ম জ্বালানী, যেমন: তেল, গ্যাস, কয়লা ইত্যাদি চালিত বিদ্যুৎ কেন্দ্রের তুলনায় খুব কম পরিমাণে গ্রীনহাউস গ্যাস কার্বন ডাই অক্সাইড নির্গমন করে। জলবিদ্যুৎ পৃথিবীর মোট বিদ্যুতের ২০% এবং নবায়নযোগ্য বিদ্যুতের ৮৮% উৎপন্ন করে।
সুবিধা
250px|thumb|right|বিদ্যুৎ কেন্দ্রের চারটি টারবাইন দিয়ে ৬০ [[সেকেন্ড|সেকেন্ডের মধ্যে ৩৬০ মেগাওয়াট বিদ্যুত উৎপাদন সম্ভব।]]
অর্থনৈতিক সুবিধা
জলবিদ্যুতের সবচেয়ে বড় সুবিধা হচ্ছে এটি খুব স্বল্প খরচেই উৎপাদন করা যায়। তাছাড়া জলবিদ্যুৎ কেন্দ্র জ্বালানী-নির্ভর বিদ্যুৎ থেকে অনেক দীর্ঘস্থায়ী। এখনো কিছু জলবিদ্যুৎ কেন্দ্র রয়েছে যা ৫০-১০০ বছর আগে তৈরি হয়েছিলো। যেহেতু এটা স্বয়ংক্রিয়, তাই শ্রমিক খরচও কম পড়ে। তাছাড়া এর নির্মাণ ব্যয়ও কম। যেমন: হিসাব করে দেখা গেছে যে, থ্রি জর্জেস বাঁধ হতে উৎপাদিত বিদ্যুৎ বিক্রি করে ৫-৮ বছরের মধ্যেই এর নির্মাণ ব্যয় তুলে ফেলা যায়।
স্বল্প গ্রীনহাউস গ্যাস নির্গমন
যেহেতু জলবিদ্যুৎ কেন্দ্রে কোনো ধরনের জ্বালানী পোড়ানো হয় না, তাই এখান থেকে সরাসরি কোনো কার্বন ডাই অক্সাইড নির্গমন হয় না। যদিও সামান্য কিছু কার্বন ডাই অক্সাইড নির্গমন হয় বিদ্যুৎ কেন্দ্রটি বানাতে অর্থাৎ যন্ত্রপাতি তৈরি করতে। ফলে এর গ্রীনহাউজ গ্যাস নির্গমনকারী জ্বালানীনির্ভর বিদ্যুৎ কেন্দ্রের তুলনায় খুবই কম। ইউরোপিয়ান কমিশনের অর্থায়নে শক্তির উৎসগ‌ুলোর গ্রীনহাউজ গ্যাস নির্গমনের হারের পরীক্ষা চালানো হয় ExternE প্রজেক্টে। গবেষণা অনুযায়ী জলবিদ্যুৎ অন্য যেকোনো বিদ্যুৎ-উৎস থেকে কম গ্রীনহাউজ গ্যাস উৎপন্ন করে। এ তালিকায় দ্বিতীয় হলো বায়ু শক্তি, তৃতীয় পারমাণবিক শক্তি এবং চতুর্থ সৌরশক্তি। সবচেয়ে বেশি পরিমাণ গ্রীনহাউস গ্যাস নির্গমন হয় অধিক তাপমাত্রায়। কারণ তাপ বাড়লে জলের প্রসারণ ঘটে এবং আয়তন বাড়ে। ফলে জলের চাপ বাড়ে, আর চাপই হলো জলবিদ্যুতের চালনশক্তি।
বাঁধ ধ্বসে পড়া
বাঁধ ধ্বসে পড়া মানবসৃষ্ট সবচেয়ে বড় দুর্যোগগুলোর মধ্যে অন্যতম। এমনকি ভালো নকশা দ্বারা প্রস্তুতকৃত বাঁধও শতভাগ নিরাপদ নয়। যেমন: বাঙ্কিয়াও বাঁধ ধ্বসে পড়ে দক্ষিণ চীনে তাৎক্ষণিকভাবে ২৬,০০০ মানুষ মারা যায়। লক্ষাধিক মানুষ গৃহহীন হয়। ভুল জায়গায় বাঁধ স্থাপনের কারণে, বাঁধ অনেক ভয়ানক দুর্যোগও বয়ে আনতে পারে, যেমন ১৯৫৭ খ্রিষ্টাব্দে ইতালিতে ভেয়ন্ট বাঁধ-এর কারণে ২,০০০ মানুষ মারা যায়।
এছাড়াও মাছের আবাসস্থল ও খাদ্যাভাসের পরিবর্তন ঘটে, মাছের চলাচলে ব্যাঘাত ঘটে, বাধ পূর্ববর্তী বিস্তীর্ন অঞ্চল প্লাবিত হয় ও বাধ পরবর্তী অঞ্চলে তীব্র খরা দেখা দিতে পারে।
বড় জলবিদ্যুৎ কেন্দ্র
যদিও ঠিক কতটুকু ক্ষমতার অধিকারী হলে একটি জলবিদ্যুৎ কেন্দ্রকে 'বড়' বলা যাবে তার সীমা নেই, তারপরও কয়েকশ' মেগাওয়াট থেকে ১০ গিগাওয়াটেরও বেশি ক্ষমতার বিদ্যুৎ কেন্দ্রগুলোকেই সাধারণত 'বড়' বলা হয়। বর্তমানে শুধুমাত্র তিনটি কেন্দ্র আছে যা ১০ গিগাওয়াটের থেকেও বেশি বিদ্যুৎ উৎপাদন করতে সক্ষম; সেগুলো হলো: ত্রি জর্জেস ড্যাম (২২.৫ গিগাওয়াট), ইটাপু ড্যাম (১৪ গিগাওয়াট), গুরি ড্যাম (১০.২ গিগাওয়াট)। বড় জলবিদ্যুৎ কেন্দ্রগুলোই সাধারণত সবচেয়ে বেশি শক্তির উৎস হয়ে থাকে। উদাহরণ হিসেবে বলা যায়, এমন কিছু জলবিদ্যুৎ কেন্দ্র আছে যা বর্তমানের সবচেয়ে ক্ষমতাশালী পারমাণবিক বিদ্যুৎকেন্দ্রগ‌ুলোর দ্বিগুণের চেয়েও বেশি শক্তি উৎপাদন করে থাকে।
আত্মজ্ঞানবাদ
আত্মজ্ঞানবাদ একটি দার্শনিক ধারণা যা কেবলমাত্র নিজের মনের অস্তিত্ব স্বীকার করে। জ্ঞানতাত্ত্বিক অবস্থান হিসাবে আত্মজ্ঞানবাদ বা সলিপসিজমের ধারণা হল, নিজের মনের বাইরে যে কোনও কিছু সম্পর্কে জ্ঞান অনিশ্চিত; বাহ্যিক বিশ্ব এবং অন্যান্য মনের বিষয়ে জানা সম্ভব না এবং নিজের মনের বাইরে এসবের অস্তিত্ব হয়তো নেই।
জলবিদ্যুৎ
ছোট জলবিদ্যুৎ কেন্দ্র
ছোট জলবিদ্যুৎ কেন্দ্র চীনে বেশ জনপ্রিয়। সেখানেই বিশ্বের ৫০% ছোট জলবিদ্যুৎ কেন্দ্র অবস্থিত।
আত্মজ্ঞানবাদ
Gorgias
আত্মজ্ঞানবাদ প্রথম গ্রীক প্রাক-সক্রেতীয় দার্শনিক সোফিস্ট, গর্জিয়াস (খ্রিস্টপূর্ব 483–375) রেকর্ড করেছিলেন, যাকে রোমান সংশয়ী সেক্সটাস এম্পেরিকাস বর্ণনা করেছিলেন:
জলবিদ্যুৎ
শক্তির পরিমাপ
একটি পানিবিদ্যুৎ কেন্দ্রের সম্ভাব্য বিদ্যুৎ উৎপাদনের সহজ সূত্র হলো: P = ρhrgk, যেখানে
আত্মজ্ঞানবাদ
হিন্দুধর্ম
থাম্ব|খ্রিস্টপূর্ব প্রথম সহস্রাব্দের প্রথম দিকে [[বৃহদারণ্যকোপনিষদ্‌|বৃহদারণ্যক উপনিষদে আত্মজ্ঞানবাদের প্রথম দিকের উৎস পাওয়া যায়]] আত্মজ্ঞানবাদের প্রথম দিকের উৎস পাওয়া যায় হিন্দু দর্শনে বৃহদারণ্যক উপনিষদে, খ্রিস্টপূর্ব প্রথম সহস্রাব্দের প্রথম দিকে। উপনিষদে মনকে একমাত্র সত্ত্বা বলা হয়েছে যা সমস্ত শক্তিকে নিয়ন্ত্রণের মাধ্যমে কর্মকে রক্ষা করে এবং অনন্ত ফল প্রদান করে। ভারতীয় দর্শনের স্বতন্ত্র বিদ্যালয়ের বিকাশের পরে, অদ্বৈত বেদন্ত এবং সংখ্য বিদ্যালয়গুলির উদ্ভব ধারণা সলিসিজমের অনুরূপ।
বৌদ্ধধর্ম
বৌদ্ধ ধর্মের কিছু ব্যাখ্যা দাবী করে যে বাহ্যিক বাস্তবতা একটি মায়া, এবং কখনও কখনও এই অবস্থানকে আধ্যাত্মিক আত্মজ্ঞানবাদ হিসেবে ভাবা হয়। বৌদ্ধ দর্শন যদিও সাধারণভাবে ধারণা করে যে মন এবং বাহ্যিক ঘটনা উভয়ই সমান ক্ষণস্থায়ী এবং এগুলি একে অপর থেকে উত্থিত হয়। বাহ্যিক ঘটনা ছাড়া মনের অস্তিত্ব থাকতে পারে না, বা মন ছাড়া বাহ্যিক ঘটনাও থাকতে পারে না। এই সম্পর্কটি "নির্ভরশীল উত্সাহী " ( প্রকৃতিসমূতপদা ) নামে পরিচিত।
বুদ্ধ বলেছিলেন, "এই দীর্ঘতম দেহের মধ্যেই পৃথিবী, জগতের উৎস, জগতে অবসান এবং পৃথিবী বন্ধ হওয়ার পথে পরিচালিত পথ"। বাহ্যিক ঘটনাটির ঘটনাটিকে প্রত্যাখ্যান না করে, বুদ্ধ বোধহয় স্থায়ীত্ব, স্থিরতা অস্বীকারকারী অভিজ্ঞতাদের সন্তুষ্টি এবং কার্যকরভাবে অস্থায়ী বিষয়গুলির প্রতি বাস্তবতার অনুভূতি হিসাবে বিবেচনা করার প্রক্রিয়া দ্বারা অনুগ্রহকারীদের মনের মধ্যে সৃষ্ট মায়ার উপর দৃষ্টি নিবদ্ধ করেছিলেন।
জলবিদ্যুৎ
সর্বোচ্চ জলবিদ্যুৎ উৎপাদনকারী দেশসমূহ
ব্রাজিল, কানাডা, নরওয়ে, সুইজারল্যান্ড এবং ভেনেজুয়েলা হলো একমাত্র দেশ যেখানে পানিবিদ্যুৎ, শক্তির প্রধান উৎস। প্যারাগুয়ে হচ্ছে এমন একটি দেশ যেখানে শুধুমাত্র শক্তির ১০০% উৎসই জলবিদ্যুৎ নয়, বরং তাদের মোট জলবিদ্যুৎ উৎপাদনের ৯০%ই অন্যান্য দেশে (ব্রাজিল এবং আর্জেন্টিনায়) রপ্তানি করা হয়। নরওয়ের মোট বিদ্যুতের ৯৮-৯৯% আসে পানিবিদ্যুৎ থেকে।
২০০৯ সালের সর্বোচ্চ জলবিদ্যুৎ উৎপাদনকারী ১০টি দেশঃ
বাংলাদেশে জলবিদ্যুৎ কেন্দ্র
দক্ষিণ এশিয়ার দেশ বাংলাদেশে ১৯০৬ সালে সর্বপ্রথম জলবিদ্যুৎ কেন্দ্র স্থাপনের জন্য সম্ভাব্যতা যাচাই করা হয়। এদেশের একমাত্র পানি বিদ্যুৎ কেন্দ্র কাপ্তাইয়ে অবস্থিত। কর্ণফুলী নদীর উপর বাঁধ দিয়ে রাঙামাটি জেলার কাপ্তাই উপজেলায় কাপ্তাই বাঁধ তৈরি করা হয়। ১৯৬২ খ্রিষ্টাব্দে ৪৬ মেগাওয়াট করে দুটি ইউনিট নিয়ে কেন্দ্রটির যাত্রা শুরু হয়। পরবর্তীকালে ৫০ মেগাওয়াট করে আরো তিনটি ইউনিট স্থাপন করা হয়। এর মধ্যে তিন নম্বর ইউনিটটি ১৯৮২, এবং ৪ ও ৫ নম্বর ইউনিট চালু হয় ১৯৮৭ খ্রিষ্টাব্দে। এর মধ্যে প্রথম তিনটি বসে যুক্তরাষ্ট্রের প্রযুক্তিতে। পরের দুটি স্থাপন করে জাপানের টোকিও ইলেক্ট্রিক পাওয়ার সার্ভিসেস কোম্পানি (টেপ্সকো)। এ দুটি স্থাপনের সময়ই আরো দুটি ইউনিট স্থাপনের জন্য আনুষঙ্গিক সুবিধা রেখে দেয়া হয়। জাপানী এই প্রতিষ্ঠানটিই ১৯৯৮ খ্রিষ্টাব্দে সেখানে আরো বিদ্যুৎ উৎপাদন করা সম্ভব কিনা সে বিষয়ে একটি সম্ভাব্যতা যাচাই করে। এ সংক্রান্ত প্রতিবেদনে তারা জানায়, বর্তমান অবকাঠামো এবং এই পানি দিয়েই কাপ্তাই হ্রদে ৫০ মেগাওয়াট ক্ষমতাসম্পন্ন আরো দুটি ইউনিট বসানো সম্ভব। তাতে কাপ্তাইয়ে বিদ্যুৎ উৎপাদন খরচ আরো কমে আসবে। বর্তমানে গড়ে প্রতি ইউনিট বিদ্যুৎ উৎপাদনে ব্যয় হয় বিশ পয়সা।
EXTRA : কাপ্তাই বাঁধ বাংলাদেশের রাঙামাটি জেলার কাপ্তাই উপজেলায় অবস্থিত ও চট্টগ্রাম থেকে ৬৫ কিলোমিটার (৪০ মাইল) উজানে কর্ণফুলি নদীর উপর নির্মিত একটি বাঁধ। কাপ্তাই হ্রদ নামে পরিচিত এটির একটি কৃত্রিম জলাধার রয়েছে যার পানি ধারণক্ষমতা ৫২,৫১,০০০ একর (২১,২৫,০০০ হেক্টর)। বাঁধ ও হ্রদটি নির্মাণের প্রাথমিক উদ্দেশ্য ছিল জলবিদ্যুৎ উৎপাদন করা। ১৯৬২ খ্রীস্টাব্দে এটির নির্মাণ কাজ শেষ হয়।[১] বাঁধের সঞ্চিত পানি ব্যবহার করে কাপ্তাই পানি বিদ্যুৎ কেন্দ্রে বিদ্যুৎ উৎপাদন করা হয়। ১৯৬২ ও ১৯৮৮ সালের মধ্যে এখানে সর্বমোট ২৩০ মেগাওয়াট (৩,১০,০০০ অশ্বশক্তি) বিদ্যুৎ উৎপাদনের ক্ষমতাসম্পন্ন জেনারেটর বসানো হয়। এটি বাংলাদেশের বৃহত্তম বাঁধ ও একমাত্র জলবিদ্যুৎ কেন্দ্র।[২]
কাপ্তাই বাঁধ Kaptai Dam (03).jpg ২০২০ সালে কাপ্তাই বাঁধ কাপ্তাই বাঁধ বাংলাদেশ-এ অবস্থিতকাপ্তাই বাঁধ কাপ্তাই বাঁধ অবস্থানের বাংলাদেশ দেশ বাংলাদেশ অবস্থান কাপ্তাই, রাঙ্গামাটি জেলা স্থানাঙ্ক ২২°২৯′৪০.১১″ উত্তর ৯২°১৩′৩১.৫৩″ পূর্ব উদ্দেশ্য বিদ্যুৎ উৎপাদন অবস্থা ক্রিয়াকলাপ নির্মাণ শুরু ১৯৫৭ উদ্বোধনের তারিখ ১৯৬২ বাঁধ এবং স্পিলওয়েস বাঁধের ধরন বাঁধ আবদ্ধতা কর্ণফুলী নদী উচ্চতা ৪৫.৭ মিটার (১৫০ ফুট) দৈর্ঘ্য ৬৭০.৬ মিটার (২,২০০ ফুট) প্রস্থ (চূড়ায়) ৭.৬ মিটার (২৫ ফুট) প্রস্থ (ভিত্তিতে) ৪৫.৭ মিটার (১৫০ ফুট) বাঁধের আয়তন ১৯,৭৭,০০০ ঘনমিটার (৬,৯৮,০০,০০০ ঘনফুট) স্পিলওয়ের ধরন নিয়ন্ত্রিত, ১৬টি গেট স্পিলওয়ের ধারণক্ষমতা ১৬,০০০ ঘনমিটার প্রতি সেকেন্ড (৫,৭০,০০০ ঘনফুট/সেকেন্ড) জলাধার তৈরি কাপ্তাই হ্রদ মোট ধারণক্ষমতা ৬,৪৭,৭০,০০,০০০ ঘনমিটার (৫২,৫১,০০০ acre feet) অববাহিকার আয়তন ১১,০০০ বর্গকিলোমিটার (৪,২০০ বর্গমাইল) পৃষ্ঠতলের আয়তন ৭৭৭ বর্গকিলোমিটার (৩০০ বর্গমাইল) সাধারণ উচ্চতা ৩৩ মিটার (১০৮ ফুট) পাওয়ার স্টেশন সম্পাদনের তারিখ ১৯৬২, ১৯৮২, ১৯৮৮ ঘূর্ণযন্ত্র ২ x ৪০ মেগাওয়াট (৫৪,০০০ অশ্বশক্তি), ৩ x ৫০ মেগাওয়াট (৬৭,০০০ অশ্বশক্তি) কাপলান-টাইপ স্থাপিত ক্ষমতা ২৩০ মেগাওয়াট (৩,১০,০০০ অশ্বশক্তি) এছাড়া এখানে ‘কাপ্তাই ৭.৪ মেগাওয়াট সোলার পিডি গ্রিড কানেকটেড বিদ্যুৎকেন্দ্র' নামে দেশের প্রথম সৌরবিদ্যুৎকেন্দ্র স্থাপিত হয়। পানিবিদ্যুৎকেন্দ্রের ভেতরে বাঁধের পাশে বিদ্যুৎ উন্নয়ন বোর্ডের এই সৌরবিদ্যুৎকেন্দ্রের অবস্থান।[৩]
ইতিহাস:
১৯৬৫ সালে কাপ্তাই বাঁধ ১৯০৬ সালে কর্ণফুলি জলবিদুৎ প্রকল্প সম্পর্কে প্রথম চিন্তাভাবনা করা হয় এবং সে সময়ে এ লক্ষ্যে একটি সংক্ষিপ্ত প্রাথমিক সমীক্ষা চালানো হয়। ১৯২৩ সালে এ ধরনের আরেকটি সমীক্ষা চালানো হয়। ১৯৪৬ সালে, ই.এ. মুর কর্তৃক পেশকৃত প্রতিবেদনে বর্তমান বাঁধের অবস্থান থেকে ৬৫ কিমি উজানে বরকলে বাঁধ নির্মাণের প্রস্তাব করা হয়। ১৯৫০ সালে, প্রকৌশল পরামর্শক সংস্থা মার্জ রেনডাল ভ্যাটেন কাপ্তাই থেকে ৪৮ কিলোমিটার (৩০ মাইল) উজানে চিলারডাকে বাঁধ নির্মাণের প্রস্তাব করে।
নির্মাণ:
তৎকালীন পাকিস্তান সরকার ের আমলে ১৯৫৭ সালে কাপ্তাই বাঁধের নির্মাণ কার্য শুরু হয় ও ১৯৬২ সালে এর নির্মাণ সমাপ্ত হয়।[৪] ইন্টারন্যাশনাল ইঞ্জিনিয়ারিং কোম্পানি এবং ইউতাহ ইন্টারন্যাশনাল ইনকর্পোরেট এ বাঁধটি নির্মাণ করে। সে সময় বাঁধে, পানি নির্গমন পথ, জলকপাট এবং দুটি ৪০ মেগাওয়াট উৎপাদন ক্ষমতাসম্পন্ন কাপলান টারবাইন জেনারেটর নির্মিত হয়। প্রকল্পের জন্য তখন প্রায় ২৫ কোটি ৪০ লাখ টাকা বাজেট নির্ধারণ করা হলেও পরে তা ৪৮ কোটি ছাড়িয়ে যায়। এই প্রকল্পটির অর্থায়ন করে পূর্ব পাকিস্তান সরকার, মার্কিন যুক্তরাষ্ট্র এবং বিদেশী অর্থনৈতিক সহযোগিতা তহবিল।
বিবরণ:
কাপ্তাই হ্রদে নৌকা মাটি ভরাটের মাধ্যমে এই বাঁধটি নির্মিত হয়েছে। বাঁধটির দৈর্ঘ্য ৬৭০ মিটার (২,২০০ ফুট) ও প্রশস্ত ৪৫.৭ মিটার (১৫০ ফুট)। এর ভিত্তিস্তর এবং উপরিতলের প্রশস্ততা যথাক্রমে ৪৫৭ মিটার এবং ৭.৬ মিটার। বাঁধটি সমুদ্রপৃষ্ঠের গড় উচ্চতা থেকে ৩৬ মিটার উপরে অবস্থিত। পানি নির্গমনের জন্য বাঁধের বাঁদিকে ২২৭ মিটার দীর্ঘ আলাদা নির্গমপথ রয়েছে, যা দিয়ে প্রতি সেকেন্ডে ১৬,০০০ ঘন মিটার পানি নির্গত হতে পারে। নির্গমপথে ১৬টি পরপর আলাদা দরজা যুক্ত রয়েছে, যার প্রতিটির মাপ ১২.২ মিটার × ১১.৫ মিটার।
বাঁধটি নির্মাণের ফলে ৬৫৫ বর্গকিলোমিটার (২৫৩ বর্গমাইল) অঞ্চল পানিতে নিমজ্জিত হয়। কাপ্তাই এলাকার স্থায়ী অধিবাসীরা এই বাঁধ নির্মাণের ফলে তারা তাদের বাড়ী-ঘর এবং চাষাবাদযোগ্য জমি হারিয়েছেন। প্রায় ১৮,০০০টি পরিবার এবং ১,০০,০০০ জন উপজাতিকে বাস্তুচ্যুত হতে হয়। চল্লিশ হাজারেরও অধিক চাকমা আদিবাসী সম্প্রদায় প্রতিবেশী দেশ ভারতে স্থানান্তরিত হয়। জমি অধিগ্রহণের ফলে ঐ এলাকায় সৃষ্ট সংঘর্ষের অন্যতম প্রধান কারণ হিসেবে বিবেচিত হয়ে আসছে।[৬] এছাড়াও, এ বাঁধ নির্মাণজনিত কারণে জীববৈচিত্র্য ব্যাপকভাবে ধ্বংস হয়েছে। বন্যপ্রাণী এবং তাদের বসবাস উপযোগী আবাসও ক্ষতিগ্রস্ত হয়েছে।
সমসংস্থা (জীববিজ্ঞান)
থাম্ব|300x300পিক্সেল|সমসংস্থার মূলনীতি: চিত্রে (রঙ দ্বারা প্রদর্শিত) মেরুদন্ডী প্রাণীদের সম্মুখবাহুর হাড়ের জীববিজ্ঞানীয় সম্পর্ক বিজ্ঞানী চার্লস ডারউইন তার বিবর্তন ধারণা প্রমানে যুক্তি হিসেবে ব্যবহার করেছেন। জীববিজ্ঞানের ভাষায়, সমসংস্থা দ্বারা ভিন্ন শ্রেণীর প্রাণীর মধ্যে  পূর্বপুরুষের মাধ্যমে পাওয়া একজোড়া সমধরনার গঠন অথবা জিনগত সামঞ্জস্যকে বোঝায়। একটি সাধারণ উদাহরণ হিসেবে মেরুদন্ডী প্রানীদেয় সম্মুখবাহুর কথা তুলে ধরা যায়। বাঁদুরের ডানা, প্রাইমেট বর্গীয় দের সামনের হাত, তিমির সম্মুখ তাড়নী, কুকুর বা ঘোড়ার সম্মুখ পায়ের গঠন একই পূর্বপুরুষ  টেট্রাপড কর্তৃক বিবর্তিত রূপ। বিবর্তনীয় জীববিজ্ঞানে সমসংস্থাকে সাধারণ পূর্বপুুুুরুষ থেকে বিভিন্ন কারণে ভিন্নভাবে গঠনগত পরিবর্তনের রূপ বলে ব্যাখ্যা করা হয়। ১৮৫৯ সালে বিজ্ঞানী চার্লস ডারউইন তার বিবর্তনতত্ত্ব দ্বারা সমসংস্থান ব্যাখ্যা করেন। অবশ্য এরও আগে এরিস্টটলের সময় থেকে সমসংস্থান পর্যবেক্ষিত হওয়ার প্রমাণ পাওয়া যায়। ১৫৫৫ সালে পিয়েরে বেলন সমসংস্থা নিয়ে বিস্তর গবেষণা করেন। সমসংস্থা বা হোমোলজি শব্দটি জীববিজ্ঞানে ১৮৪৩ সাল থেকে প্রথম ব্যবহার শুরু করেন রিচার্ড ওয়েন।
বিকাশগত জীববিজ্ঞানে, যেসমস্ত অঙ্গ ভ্রুণ অবস্থা থেকেই উৎপত্তিগত ও আচরণগতভাবে একই ধরপণের তাদেরকে অনুক্রমীয় সমসংস্থা বলে উল্লেখ করা হয়। এক্ষেত্রে বহুপদীর পা, পতঙ্গের ম্যাক্সিলারি ও ল্যাবিয়াল পাল্প, মেরুদণ্ডী প্রাণীর মেরুদণ্ডীয় কর্ম ইত্যাদিকে উদাহরণ হিসেবে নেয়া যায়। পুরুষ ও নারীর জননাঙ্গ সমসংস্থানীয়, কেননা এই অঙ্গগুলো একই ভ্রুণীয় কলা থেকে উৎপন্ন হয়। মানুষসহ অন্যান্য স্তন্যপায়ীর ডিম্বাশয় ও শুক্রাশয় এইদিক থেকে সমসংস্থানীয়। প্রাণীর আচরণগত দিক দিয়ে সমসংস্থান এখনও বিতর্কিত অবশ্য প্রাইমেট বর্গীয় প্রাণীর আচরণে সমসংস্থানের প্রমাণ উল্লেখযোগ্য পাওয়া যায়।
ইতিহাস
থাম্ব|পিয়েরে বেলন তার রচিতপাখিদের বইতে মানুষ ও পাখির কঙ্কালের সমসংস্থান চিহ্নিত করেছেন। (১৫৫৫) ৩৫০ খ্রিস্টপূর্ব সময়ে এরিস্টটল সমসংস্থান পর্যবেক্ষণ করেন। ১৫৫৫ সালে পিএরে বেলন এ ব্যাপারে বিস্তর বর্ণনা দেন। তিনি মানুষ ও পাখির হাড়ের গঠনের একটি তুলনামূলক চিত্র অঙ্কণ করে সমসংস্থানকে ব্যাখ্যা করেন। মধ্যযুগ থেকে আধুনিক যুগের প্রথম দিক অব্দি এই মিলকে প্রাণীকূল একটি মহা চেইনের অঙ্শ বলে দেখা হত। সেই সময়ে অবশ্য এই মিলকে বিবর্তনীয় দৃষ্টিভঙ্গিতে দেখার প্রবণতা ছিল না। জার্মান প্রকৃতিকদর্শন  ঐতিহ্য অনুসারে এই  সমসংস্থান মূলত প্রকৃতির মধ্যকার একতাকে তুলে ধরে। . ১৭৯০ সালে গয়েথে তার রচনায় "পুষ্পকে পত্রক থেকে আসা ভিন্নরূপ" বলে অভিহিত করেন।  ফ্রান্সের প্রাণীবিজ্ঞানী এতিয়েন জফ্রোয়া সাঁ-হিলের ১৮১৮ সালে  "ইউনিটি অফ কম্পোজিশন" (theorie d'analogue) তথা "গঠনের ঐক্য" দ্বারা মৎস্য, সরীসৃপ, পক্ষী ও স্তন্যপায়ীর মধ্যকার সমসংস্থান প্রদর্শন করেন। ১৮৫৯ সালে বিজ্ঞানী চার্লস ডারউইন সমসংস্থানীয় মিলকে একই পূর্বপুরুষ থেকে প্রাপ্ত ও বিভিন্ন প্রাণী একটি সাধারণ পূর্বপুরুষ থাকার যৌক্তিক প্রমাণ হিসেবে প্রদর্শোন করেন।
সংজ্ঞা
বাম|থাম্ব|গুবরে পোকার সম্মুখ ডানার সাথে অন্যান্য পতঙ্গের সম্মুখ ডানার সমসংস্থানীয় মিল রয়েছে। ১৬৫৬ সালের দিকে সর্বপ্রথম হোমোলজি তথা সমসংস্থান শব্দের ব্যবহার পাওয়া যায়। এটি গ্রীক শব্দ ὁμόλογος ,হোমোলোগোস থেকে গৃহীত হয়েছে। ὁμός , হোমোস অর্থ  "একই" এবং  λόγος, লোগোস অর্থ "সম্পর্ক".
বিকাশগত জীববিজ্ঞানে
থাম্ব|ক্রেটাকেউস সাপের (Eupodophis) পেছনের দিকে পা (বৃত্তাকারে চিহ্নিত) ছিল। বিকাশগত জীববিজ্ঞান ভ্রূণীয় দশাতেই সমস্ংস্থাকে চিহ্নিত করতে পারে। উদাহরণস্বরূপ বলা যায়, সাপের কোন পা নেই কিন্তু ভ্রূণাবস্থায় সাপের পেছনের পায়ের মত অঙ্গের অস্তিত্ব পর্যবেক্ষণ করা যায়। যা ভ্রুণ বড় হওয়ার সাথে সাথে লুপ্তি পায়। এই ঘটনা থেকে এই ধারণা করা যায় যে, সাপের পূর্বপুরুষদের পেছনের পা ছিলো এবং ফসিল রেকর্ড এই ধারণাকে সমর্থন করে প্রমাণ দেয়। ক্রেটাকেউস সাপের (Pachyrhachis problematicus) পেছনের দিকে পা ছিল। এই পেছনের বর্তমানকালের অন্যান্য টেট্রাপডের ন্যায় কোমড়ের অস্থি (ইলিয়াম, পিউবিস, ইশ্চিয়াম), ঊড়ুর অস্থি (ফিমার), পায়ের অস্থি (টিবিয়া ও ফিবুলা) এবং পায়ের পাতার অস্থি (ক্যালকেনিয়াম, এস্ট্রাগালুস) দ্বারা সুগঠিত ছিল।
আচরণগত সমসংস্থা
আচরণও সমসংস্থানীয় হতে পারে একাধিক সময়ে বলা হলেও এখন অব্দি এটি বিতর্কিত রয়ে গেছে। এক্ষেত্রে ডি ডব্লিউ রাজেকি এবং রান্ডাল সি ফ্লানেরির একটি গবেষণা প্রবন্ধ উল্লকেহ করা যায়। তারা প্রাইমেট বর্গীয় মানুষ ও মানুষ নয় এমন প্রাণীদের আচরণগত প্যাটার্ন দেখিয়ে প্রাইমেট বর্গীয় প্রাণীদের মধ্যকার আচরণগত সমসংস্থানীয়তার দিকে আলোকপাত করেছেন।
পরশ দত্ত
পরেশ দত্ত হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় জগদ্দল বিধানসভা কেন্দ্রের বিধায়ক হিসেবে দায়িত্ব পালন করছেন।
পীড়াগ্রাম
পীড়াগ্রাম ভারতের পশ্চিমবঙ্গ রাজ্যের একটি গ্রাম। এটি হুগলি জেলার পাণ্ডুয়া থানার অন্তর্গত একটি মাঝারি আয়তনের গ্রাম। গ্রামটি হাওড়া থেকে ৭৮ কিলোমিটার দূরে অবস্থিত।
বিশেষত্ব
এই গ্রামটি হনুমান পুজার জন্য বিখ্যাত।
ডিডল, ডিডল, ডাম্পলিং, মাই সন জন
“ডিডল, ডিডল, ডাম্পলিং, মাই সন জন” হলো ইংরেজি ভাষার একটি শিশুতোষ ছড়া। এর রাউড লোকসঙ্গীত সুচক সংখ্যা ১৯৭০৯।
ছড়া
সবচেয়ে বেশি প্রচলিত আধুনিক সংস্করণ হলো:
ছড়াটির বিকল্প একটি সংস্করণ এরকম:
উৎস
১৭৯৭ সালের দিকে লন্ডনে দ্য নিউয়েস্ট ক্রিসমাস বক্স-এ ছড়াটি প্রথম প্রকাশিত হয়। ডাম্পলিং ফেরিওয়ালাদের চিৎকার করে গাওয়া গান ‘ডিডল, ডিডল, ডিডল, ডাম্পলিং’ থেকে সম্ভবত এই ছড়ার উদ্ভব ঘটেছে।